Diari Oficial de la Generalitat Valenciana


Sumari del DOGV 6914, del 30-11-2012 (2012/10348)

RESOLUCIÓ de 16 de novembre de 2012, del subdirector general de Personal Docent, per la qual es modifica la llista definitiva d'admesos a les proves selectives convocades per l'Orde de 9 d'abril de 2001, en execució de la Sentència número 13/2012 del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/10242


Data del document
:   16-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 16 de novembre de 2012, del subdirector general de Personal Docent, per la qual es modifica la llista definitiva d'admesos a les proves selectives convocades per l'Orde de 9 d'abril de 2001, en execució de la Sentència número 13/2012 del Tribunal Superior de Justícia de la Comunitat Valenciana. [2012/10619]  
Per Orde de 9 d'abril de 2001, de la Conselleria de Cultura i Educació, es van convocar els procediments selectius d'ingrés i accés als cossos docents de professors d'Ensenyança Secundària, professors d'escoles oficials d'idiomes i professors tècnics de Formació Professional, i en va resultar exclòs Josep Lluís Pérez Monter.  
Contra la Resolució de 19 de desembre de 2001, del cap d'Àrea de Personal Docent, el senyor Pérez Monter va interposar un recurs contenciós administratiu amb el número 291/2002, davant de la Sala Contenciosa Administrativa del Tribunal Superior de Justícia de la Comunitat Valenciana, i la Secció Segona de la mencionada sala va dictar la Sentència número 13/2010, de data 13 de gener de 2010, contra la qual va interposar un recurs en cassació la Generalitat Valenciana, i en data 24 de juliol de 2012, el Tribunal Suprem va decidir que no era procedent l'esmentat recurs.  
La decisió de l'esmentada sentència del Tribunal Superior de Justícia de la Comunitat Valenciana conté el següent tenor literal:  
«Estimem el recurs contenciós administratiu interposat per Josep Lluís Pérez Monter contra la resolució del cap d'Àrea de Personal Docent, de la Direcció General de Personal, de la Conselleria de Cultura Educació i Ciència de la Generalitat Valenciana, de data 19 de desembre de 2001, el declarem nul i el deixem sense efecte, i reconeixem el dret individualitzat de l'actor a ser admés en la llista definitiva de les proves selectives convocades per Orde de 9 d'abril de 2001 en el cos de professors d'escoles oficials d'idiomes».  
En virtut d'això, resolc modificar la Resolució de 14 de juny de 2001, del director general de Personal, de la Conselleria de Cultura i Educació (DOGV 4027, 22.06.2001), per la qual es declaren aprovades les llistes definitives d'admesos i exclosos, en el sentit d'incloure-hi Josep Lluís Pérez Monter.  
Contra esta resolució les parts legitimades podran interposar un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 7.1, 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 16 de novembre de 2012.- El subdirector general de Personal Docent, p. d. (R 20.04.2012, DOCV núm. 6763): Jesús Carbonell Aguilar.